Drommer

Drommer (ob Huedütsch Dreiborn) os en Dorp en dr Eefel. Drommer jehüerd zo Schleede em Krees Öskerche (Nordrheng-Westfale).

 Jeschichte van Drommer 

Dröxehnhongdertverondressich (1334) wuer de Drommerter Borch als „Troys Fontaines“ (= Drey Quellen, also drey Pötze) et ijescht mohl objeschreve. Jraf Wellem dr föneft van Jülich hoelt et dumols von Könnek Johann va Böhmen us demm Huus Luxemburg als Lehen. De Jülicher schengden de Ungerherschaft Drommer van denne Edelhäre von Hengebach (dat wor Heimisch) jeervt ze hahn.

Zoor Härschaft jehurte neaver der Borch jruess dehl van denne Dorper Drommer on Mueschpich, on Molsbengden, Gemönk on Mauel (emmer luertz var Urft) on Beresch, Ettscheld, Schüre, Defebach, Nerfeld, Mehere on et Parrdorp Uelef.

Ongerhärschafte worden en Ehjendömlichkeet vom Herzochtum Jülich. Angesch als de Jülicher Ämter woren die zemlich ejen. Noh  manischen Adelsfamelien överhoalt dat Jeschleat van Harff en Drommer de Härschaft, die sey bos sebenzehnhongdertveronnöngsich (1794) behelen. Sey komme zu Jeld wie die prächtigen Schlossbelder van Rodkin zejen on wure 1650 en dr Freyhärenstank jehoave, sey wure en dr Uelefer Kerech bejraven.

Von sebenzehnhongdertveronnöngsich (1794) bos aachzehnhongdertfuffzehn (1815) hatten de Franzuehsen dat jangse luertze Rhengufer besetzt. Drommer jehurt zu der Zeck zom franzüesischen Departement Rur. Donoh wur et prüsisch. Von 1816 bos 1971 wor et ehn ehenständisch Jemehn. Am ijehschten Januar 1972 wuer dr jrüehst Dehl var Jemehn Drommer en Stadt Schleede enjemehnt. Dr lähßt Börjermeester var Jemehn Drommer wor Borchpads Hupert. De Dorper Ruhr on Dörpchen kohme noh Sommerth en et Muhenschener Lank.

 Wat et all jett 

Et oß noch jahr net esue lang her, do jov et en Drommer noch zwien Wiertschafte on ehn Geschäft wo mer jet jelde konnt. Ehn Wiertschft hätt zo jemacht, ever dafür hätt eh Cafee op jemacht, wo mehr siehr jemötlich Kaffee dronke kann on och jet eße kann. Dann jet et noch ehne Bäcker für Bruet, Brüetcher, Kooch on Fladem.

En Drommer jet et dr Kinderjarten on och noch de Jrundschuel morr Turnhall, wo och dr Sportvehrein trennehrt. Die spellen och om Sportplatz Fuhsball. Zweidusendachtzehn wuhr honger dr Turnhall noch ehne kleene Kunstrasenplatz jebout.

Em Verheinshuus proben Tamborchor, Musik on de Drums. Em Juli wierd Kermes jevihrt.  Dann oss van Fregdes bos Mondes et jangs Dorp ongerweahs

 Woert op Platt 

https://dreiborn.eu/Drommer-Platt/

 Literatur 
 Daniel Jäger, Sven Kirch, Alfred Wolter: Dreiborn - Das Dorf der Eifel. 2011.

 Weblinks 

https://www.wochenspiegellive.de/manni-kallt-platt/artikel/manni-kallt-platt-boss-wahr-52780/

Saachjrupp:Dorp em Rhingland